Jata Palestin

Jata Palestin boleh merujuk kepada lambang yang digunakan oleh Negara Palestin dan Pihak Berkuasa Kebangsaan Palestin (PBP) atau kepada lambang yang digunakan oleh Pertubuhan Pembebasan Palestin (PPP).

Penerangan rasmi 
Kerajaan Palestin menerangkan jata seperti berikut: 

Lambang Palestin ialah helang yang dilitupi bendera Palestin, dan ia serupa dengan lambang Mesir dan Iraq dengan perbezaan warna bendera.

Lambang ini muncul pada awal era negara Ayyubiah, yang diasaskan oleh Sultan Salahuddin al-Ayyubi di Mesir selepas penghapusan khalifah Fatimiah. Ia telah menjadi simbol negara Ayyubiah sejak era Sultan Salahuddin al-Ayyubi, dan mewakili kemenangan Arab.

Helang itu memandang ke kanan dengan kepalanya diangkat tinggi.

PNA dan lambang negeri 
Lambang yang digunakan oleh Pihak Berkuasa Kebangsaan Palestin serta Negara Palestin menampilkan warna pan-Arab bendera Palestin pada perisai yang diangkat oleh Helang Salahuddin. Di bawahnya terdapat skrol dengan teks Arab ""‏, "Palestin".

Gubahan silihan yang menyatakan ""‏ atau "Pihak Berkuasa Palestin" telah digunakan oleh Pihak Berkuasa Kebangsaan Palestin, bersama-sama gubahan yang menyatakan "Palestin", tetapi ia telah dihentikan berikutan penaiktarafan Negara Palestin kepada status negara bukan anggota dalam Pertubuhan Bangsa-Bangsa Bersatu. pada 29 November 2012 dan pelangnamaan Pihak Berkuasa Kebangsaan Palestin kepada "Negeri Palestin" melalui dekri presiden pada Januari 2013.

Lambang PPP 
Lambang Pertubuhan Pembebasan Palestin (PPP) menunjukkan bendera Palestin di atas peta "Palestin dari sungai ke segara", iaitu Palestin di bawah Mandat British (merangkumi Israel kini, Tebing Barat, dan Genting Gaza).

Galeri

Lihat juga 

 Mohor Besar Palestin Mandat
 Jata Iraq
 Jata Mesir
 Jata Syria
 Jata Sudan
 Jata Libya
 Jata Yaman
 Helang Saladin

Rujukan 

Simbol kebangsaan Negara Palestin
Rencana yang mengandungi teks bahasa Arab